มาทานรอบที่แล้วผิดหวังกับคาคิโกริสตรอเบอรี่จนต้องให้ 2 ดาว และตั้งใจว่าจะไม่ทานอีกแน่ๆ แต่ก้อต้องมาใจอ่อนเมื่อเจอเมนูใหม่เป็นเจ้า คาคิโกริซันเดย์ ที่หน้าตาน่าทานและราคาก้อโอเค เลยตัดสินใจลองชิมดูอีกซักรอบ เผื่อว่าอะไรๆจะดีขึ้นค่ะ 555+ 

เมนูใหม่ราคา 175 บาท มีให้เลือก 3 รส คือ cheese tart, uji matcha, strawberry เป็นน้ำแข็งไสรสนมราดซอสรสต่างๆ พร้อมท้อปปิ้งของแต่ละรส และชีสซอฟท์เสิร์ฟเนื้อเนียนนุ่ม

# เมนูที่สั่ง #
- Uji matcha
เลือกชาเขียวเพราะเห็นหลายคนชมว่าอร่อย และมีชิราทามะของโปรดเป็นท้อปปิ้งค่ะ ???? รสชาติ ตัวน้ำแข็งเป็นรสนมไม่ใช่น้ำแข็งเปล่าๆเหมือนรสสตรอเบอรี่ เลยมีรสชาติมากกว่าแม้จะไม่ละเอียดเนียนนุ่มมากนัก ซอสชาเขียวที่ราดมาหวานหอมเข้มข้นเข้ากันได้ดีกับตัวน้ำแข็งและท้อปปิ้งอื่นๆ ถั่วแดงหวานกำลังดีทานคู่ซอฟท์เสิร์ฟที่มีรสเค็มนิดๆก้ออร่อย ส่วนชิราทามะก้อเหนียวหนุบได้มาตรฐานค่ะ

- Premium cheese tart
ตั้งใจจะสั่งตัว original แต่เมนูนั้นจะมาเป็นเซตคู่เครื่องดื่มซึ่งเราไม่ต้องการ พนง.เลยแนะนำตัวนี้แทน เป็นชีสทาร์ตพรีเมียมแช่แข็งเนื้อเนียนแน่นที่ด้านหน้าเป็นน้ำตาลบรูเล่กรอบๆค่ะ 
+ รสชาติ ตัวเค้กเป็นแบบเพิ่งเอาออกมาจากตู้แช่เนื้อชีสเลยยังเย็นและแข็งอยู่นิดๆ รสออกนวลๆกลิ่นชีสไม่แรงไม่ค่อยเข้มข้น น้ำตาลด้านหน้าเผาไฟมากรอบหวานและขมนิดหน่อย ทานกับชีสที่รสอ่อนทำให้ไม่เลี่ยนดีค่ะ

ใครสนใจจะชิมน้ำแข็งไสของยี่ห้อนี้แนะนำทานเป็นแบบขนาดเล็กพร้อมซอฟท์เสิร์ฟโอเคกว่าเยอะเลยค่ะ





